Société royale grand-ducale des chemins de fer Guillaume-Luxembourg

D'Société royale grand-ducale des chemins de fer Guillaume-Luxembourg (och: Compagnie Guillaume-Luxembourg oder einfach Guillaume-Luxembourg, resp. GL) war eng lëtzebuergesch Aktiegesellschaft mat franséischem Kapital, déi den 2. Mäerz 1857 gegrënnt gouf, fir d'Konzessioune vun den Eisebunnslinnen z'iwwerhuelen, déi de Lëtzebuerger Staat 1855 ausgeschriwwen hat.Mémorial A, Nr. 7/1857 op legilux.public.lu..

Si huet d'Eisebunnsnetz gebaut dat Guillaume-Luxembourg oder einfach de Wëllem genannt gouf. Fir dat kënnen ze maachen huet si de 4. Januar 1857 den Hären Adolphe Favier a Stephane Jouve hir d'Konzessioun iwwerholl, déi déi duerch eng Konventioun vum 9. November 1855, a confirméiert duerch e Gesetz vum 25. November 1855 a vum 7. Mee 1856 , kritt haten. Si selwer huet dee Reseau awer net exploitéiert. Duerch e Vertrag vum 6. Juni 1857 mat der Compagnie des chemins de fer de l'Est krut déi d'Recht iwwer 50 Joer, dat ze maachen.R. Demeur, Les chemins de fer français en 1860: Statuts des compagnies, notices historiques-situations financières avec une introduction, Chez l'éditeur, 1860 S.107 op Google Books.

Déi 11 Administrateuren a Grënner vun der S.A. waren: de Jean-Guigne-Louis-Marie-Alexis Marquis d'Albon, Gaspard-Théodore-Ignace de la Fontaine, Joseph-Antoine-Alfred Prost, Thérèse-Vendelin Jurion, Pierre-André Arjo-Biétrix, Alphonse de Boissieu, Hippolyte-François-Louis Vicomte Jaubert, Numa Guilhou, Jean-Marie Suchel, Augustin-Marie-François de Roquenave d'Harmière Baron de Thuret et le Comte de Vougy. Den éischte President vum Verwaltungsrot war de Marquis d'Albon.

D'Netz vun 159 km (spéider am Ganzen 208,73 km) bestoung aus 4 Haaptlinnen, déi vun der Stad Lëtzebuerg aus fortgoungen. Dozou hunn am Ufank d'Haaptstrecke gehéiert sou wéi se an der Konzessioun virgesi waren, an zwar eng Streck déi vun der belscher Grenz bei Stengefort sollt fortgoen an op déi preisesch Grenz sollt féieren, mat enger Ofzweigung zu Lëtzebuerg déi op déi franséisch Grenz tëscht Diddeleng a Fréiseng sollt féieren. Derbäi koum déi Streck fir déi de Favier eleng d'Konzessioun hat an déi vun der Gare vu Lëtzebuerg en Uschloss un d'Streck fir op Arel sollt hunn an dann iwwer Dikrech op Wäiswampech sollt féieren.

Déi Strecke goufe konkretiséiert mat de véier Strecke wéi se nach haut bestinn: Klengbetten-Lëtzebuerg, Lëtzebuerg-Waasserbëlleg, Lëtzebuerg-Beetebuerg a Lëtzebuerg-Ëlwen

D'Compagnie Guillaume-Luxembourg huet all d'Obligatiounen aus dem Cahier des charges vum 9. November 1855 an de Conventioune vum 4. an 28. November 1856 missen iwwerhuelen,Pasinomie luxembourgeoise: recueil des lois, décrets, arrêtés, règlements généraux et spéciaux etc. qui peuvent être invoqués dans le Grand-Duché de Luxembourg, 1859, S.248 op Google Books. sou wéi och d'gesetzlech Bestëmmunge vum 25. November 1855 missen applizéieren.Limburg (Belgium: Province), Vertoog van den bestuurlijken toestand ..., 1868, S.84 op Google Books. D'Gesellschaft hat hire Sëtz zu Lëtzebuerg an eng administrativ Succursale zu Paräis.

D'Linn fir a Frankräich ass den 11. August 1859 opgaangen an déi fir an d'Belsch de 15. September dat selwecht Joer. Déi feierlech Aweiung war de 4. a 5. Oktober 1859. Bei där Geleeënheet gouf och de Grondstee fir d'Nei Bréck geluecht.150. Joer Eisebunn, Säit 51, Éditions CFL Luxembourg & Ministère du Développement durable et des Infrastructures (2009) Wéinst Meenungsverschiddenheeten iwwer den Tracé vun der Streck, gouf et Verspéidungen op der Waasserbëlleger Streck déi doduerch eréischt 1861 a Betrib geholl gouf.

Am Juni 1859 krut d'Gesellschaft dunn d'Konzessioun fir eng Stéchstreck an de Minett ze bauen. Déi Streck sollt hiren Uschloss zu Beetebuerg hunn an op Näerzeng féieren, fir sech do an zwee ze deelen, mat engem Aascht op Rëmeleng an dem aneren op Esch.Gesetz vum Juni 1859

Déi definitiv Konzessioun fir d'Nordstreck krut d'Gesellschaft den 23. Dezember 1860. De Betrib ass 1862 opgeholl gi bis op Ettelbréck an 1867 war d'Streck bis op Ëlwen an op déi belsch Grenz fäerdeggebaut. Fir en Uschloss un d'Regioun vu Léck ze kréien ouni iwwer de Chemins de fer du Nord hir Streck mussen ze fueren huet de Guillaume Luxembourg sech eng Konzessioun an der Belsch ugefrot déi en am Juni 1862 accordéiert krut. Doduerch hat en d'Méiglechkeet fir eng Streck iwwer Gouvy an Trois-Ponts via Stavelot bis op Spa ze bauen, wou se Uschloss un d'Streck Spa-Pepinster hat. Déi huet de Wëllem bei der Société du chemin de fer Pepinster-Spa gepacht an hat du vu Pepinster aus en direkten Uschloss op Léck a wat besonnesch wichteg war un d'Kuelegrouwen aus där Géigend.

Dat war iwwregens déi éischt Streck do an der Géigend aus där sech spéider d'SNCB-Linnen 42, 44a a 45 entwéckelt hunn.

Strecke vum Guillaume Luxembourg
Normal Strecken  Längt km  Ouverture Minettsstrecken  Längt km OuvertureLëtzebuerg-Beetebuerg-franséisch Grenz 16,78  11.08.1859 Esch-Uelzecht-Neidierfchen 0,87 25.08.1875Lëtzebuerg-Klengbetten-belsch Grenz 18,77  15.09.1859Rëmeleng-Laangenaker  1,81 07.05.1884Beetebuerg-Esch-Uelzecht  9,55 23.04.1859 Téiteng-Laangegrond/Kierchbierg3,9529.09.1884 Näerzeng-Téiteng-Rëmeleng-Ëtteng 6,63 01.06.1860  Diddeleng-Usines-Réiteschkopp 0,76 01.12.1884Lëtzebuerg-Waasserbëlleg-preisesch Grenz 37,44 29.08.1861Lëtzebuerg-Ettelbréck  30,55 21.07.1862Ettelbréck-Dikrech  4,13 16.11.1862Ettelbréck-Kautebaach-Ëlwen  38,3715.12.1866Ëlwen-belsch Grenz 7,88  20.02.1867Esch-Uelzecht-franséisch Grenz fir op Oth 1,5101.04.1880Uschloss Brucherbierg-Scheierbësch 1,2729.09.1884Ëlwen-Wilwerdang-belsch Grenz  6,94 04.11.1889Uschloss Lëtzebuerg (Triage)- Hollerich  0,74 27.09.1917Lëtzebuerg (Triage)-Fenteng-Alzeng-Éiter 13,5228.10.1918Uschloss Bierchem-Nord-Alzeng 1,0601.09.1940

 Kuckt och 
 Geschicht vun der Eisebunn zu Lëtzebuerg
 Compagnie des chemins de fer Prince-Henri
Literatur
 Histoire de la "jonction belge-grand-ducal" : le chemin de fer Spa-Gouvy, ses métamorphoses et son impact sur la région (1863-1900) / par Michel Accarain / Louvain-la-Neuve: Bureau de Recueil, Collège Erasme , 1999

1857

Kategorie:Lëtzebuergesch Entreprisen
Kategorie:Fréier Eisebunnsgesellschaften zu Lëtzebuerg